text: কোনও ব্যক্তি যদি মনে করে যে সে যথেষ্ট ভাল করে ও আরামদায়কভাবে শ্বাস নিতে পারছে না, তাহলে তার সেই অনুভূতি হওয়াকে শ্বাসকষ্ট বলে। একে ইংরেজিতে চিকিৎসাবৈজ্ঞানিক পরিভাষায়  ডিসপ্নিয়া (Dyspnoea) বলে। শ্বাসকষ্ট পরিমাপ করার জন্য এ সংক্রান্ত বিভিন্ন ধরনের অনুভূতির তীব্রতা, কষ্টের তীব্রতা এবং দৈনন্দিন জীবনযাপরে এর প্রভাব - এই তিনটি ব্যাপার গণনায় ধরতে হয়। শ্বাসকষ্টের বিভিন্ন অনুভূতির মধ্যে আছে শ্বাস নেওয়ার জন্য কাজ করতে হচ্ছে এরকম অনুভূতি, বুক চেপে আসা এবং বাতাসের ক্ষুধা (অক্সিজেনের অভাব হয়েছে এমন অনুভূতি)।
  
  অতিরিক্ত কায়িক পরিশ্রম করলে স্বাভাবিক শ্বাসকষ্টের উপসর্গ দেখা যায়। কিন্তু যদি অস্বাভাবিক পরিস্থিতিতে কিংবা সামান্য পরিশ্রমেই যদি শ্বাসকষ্ট শুরু হয়, তাহলে তাকে রোগের উপসর্গ হিসেবে গণ্য করা হয়।। ৮৫% ক্ষেত্রেই শ্বাসকষ্টের পেছনে হাঁপানি রোগ (অ্যাজমা), ফুসফুস প্রদাহ (নিউমোনিয়া), হৃৎ-রক্তাভাব (কার্ডিয়াক ইস্কিমিয়া), অঙ্গগহ্বরীয় ফুসফুসীয় ব্যাধি,  রক্তাধিক্যজনিক হৃৎবৈকল্য, দীর্ঘস্থায়ী অবরোধক ফুসফুসীয় ব্যাধি , অথবা মনোজাত (psychogenic সাইকোজেনিক) কোনও কারণ যেমন আতঙ্ক রোগ  এবং উৎকণ্ঠা । সাধারণত পেছনের মূল কারণের চিকিৎসা করলে শ্বাসকষ্টেরও চিকিৎসা হয়।
  
  তথ্যসূত্র
  
  বিষয়শ্রেণী:শ্বাসপ্রশ্বাসে অস্বাভাবিকতা
title: শ্বাসকষ্ট